La pastanaga és una de les hortalisses més riques en betacarotens (provitamina A), nutrient imprescindible per a la visió, el sistema immunitari i la pell, i també té una destacada funció antioxidant.Amb la col·laboració de:
Marc RibasPrimer PlatFusióVegetarianDietVerdures i hortalissesLa pastanaga és una de les hortalisses més riques en betacarotens (provitamina A), nutrient imprescindible per a la visió, el sistema immunitari i la pell, i també té una destacada funció antioxidant.Crema de pastanaga
Netegem 800 g de pastanagues.
Tallem a la juliana 1 ceba de Figueres.
Tallem la meitat de les pastanagues a trossos molt petits.
Pelem un dit d'arrel de gingebre i el tallem a la microbrunesa.
Passem per la paella uns brins de safrà.
Posem la ceba i les pastanagues tallades en un pot i deixem que suïn. Hi afegim un raig d'oli OVE, 1 culleradeta de comí, 1 culleradeta de curri, sal, el gingebre, el safrà i una branca de romaní. Ho mantenim al foc entre 7 i 10 minuts.
Tallem la resta de les pastanagues i les fiquem dins d'un got americà per triturar-les amb 400 ml d'aigua. Ho reservem.
Posem a bullir un pot amb aigua mineral i preparem un bol amb aigua, gel i sal.
Pelem 2 pastanagues, les tallem a cintes i les escaldem. Les fiquem en el bol d'aigua i gel. Les reservem en un bol amb oli OVE sal i pebre blanc.
Traiem el romaní del pot de les verdures suades i les triturem.
Aboquem el contingut del got americà dins del pot de les verdures triturades i ho deixem a foc baix fins que la pastanaga estigui ben cuita (uns 5 minuts).
Triturem, colem la crema de pastanaga i la posem en una gerra per servir-la. Hi afegim una mica d'oli.
Fiquem la crema en bols amb fulles de coriandre, hi afegim les cintes de pastanaga i 100 g de formatge manxec ratllat per sobre.
2 pastanagues per a la guarnició
formatge curat manxec
Crema de pastanaga en 1 minut